Ehdotus: NEUVOSTON ASETUS lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta

(komission esittämä)

PERUSTELUT

Neuvoston asetuksella (EY) N:o 1015/94 (sellaisena kuin se on myöhemmin muutettuna) otettiin käyttöön lopullinen polkumyyntitulli tiettyjen Japanista peräisin olevien televisiokamerajärjestelmien tuonnissa. Neuvosto jätti polkumyyntitullin soveltamisalan ulkopuolelle nimenomaisesti kyseisen asetuksen liitteessä luetellut kamerajärjestelmät, joita ovat mainitussa asetuksessa annettuun tuotemääritelmään teknisiltä ominaisuuksiltaan sopivat korkealaatuiset ammattikäyttöön tarkoitetut kamerajärjestelmät, joita ei kuitenkaan voida pitää televisiolähetyskamerajärjestelminä.

Neuvosto vahvisti syyskuussa 2000 asetuksella (EY) N:o 2042/2000 edellä mainitut lopulliset polkumyyntitullit, jotka oli otettu käyttöön polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96 11 artiklan 2 kohdan mukaisesti.

Komissio vastaanotti kahdelta japanilaiselta vientiä harjoittavalta televisiokamerajärjestelmien tuottajalta pyynnöt lisätä neuvoston asetuksen (EY) N:o 2042/2000 liitteeseen tiettyjä ammattikäyttöön tarkoitettuja kamerajärjestelmiä, jotta niihin ei sovellettaisi kyseisiä polkumyyntitulleja.

Liitteenä olevassa neuvoston asetuksessa on asiasta tarkempia tietoja, jotka osoittavat, että asianomaiset mallit ovat polkumyyntitullista aiemmin vapautettujen ammattikäyttöön tarkoitettujen kamerajärjestelmämallien seuraajia, jotka on syytä sisällyttää mainittuun liitteeseen. Siinä myös selitetään yksityiskohtaisesti, miksi vapautus voidaan myöntää vasta siitä päivästä lukien, jona komissio vastaanottaa hakemuksen.

Ehdotus: NEUVOSTON ASETUS lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1],

[1] EYVL L 56, 6.3.1996, s. 1; asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2).

ottaa huomioon ehdotuksen, jonka komissio on tehnyt neuvoa-antavaa komiteaa kuultuaan,

sekä katsoo seuraavaa:

1. AIEMMAT MENETTELYT

(1) Neuvosto otti asetuksella (EY) N:o 1015/94 [2] käyttöön lopullisen polkumyyntitullin Japanista peräisin olevien televisiokamerajärjestelmien tuonnissa.

[2] EYVL L 111, 30.4.1994, s. 106; asetus sellaisena kuin se on viimeksi muutettuna asetuksella (EY) N:o 176/2000 (EYVL L 22, 27.1.2000, s. 29).

(2) Neuvosto jätti asetuksen (EY) N:o 1015/94 1 artiklan 3 kohdan e alakohdassa polkumyyntitullin soveltamisalan ulkopuolelle nimenomaisesti kyseisen asetuksen liitteessä, jäljempänä 'liite', luetellut ammattikäyttöön tarkoitetut korkealaatuiset kamerat, jotka teknisiltä ominaisuuksiltaan sopivat asetuksen (EY) N:o 1015/94 1 artiklan 2 kohdassa annettuun tuotemääritelmään mutta joita ei kuitenkaan voida pitää televisiokamerajärjestelminä.

(3) Lokakuussa 1995 neuvosto muutti edellä mainittua asetusta (EY) N:o 1015/94 asetuksella (EY) N:o 2474/95 [3]. Muutokset koskivat erityisesti samankaltaisen tuotteen määritelmää ja tiettyjä, lopullisen polkumyyntitullin soveltamisalan ulkopuolelle nimenomaisesti jätettyjä ammattikäyttöön tarkoitettuja kamerajärjestelmiä.

[3] EYVL L 255, 25.10.1995, s. 11.

(4) Lokakuussa 1997 neuvosto muutti asetuksella (EY) N:o 1952/97 [4] kahteen asianomaiseen yritykseen, jotka ovat Sony Corporation ja Ikegami Tsushinki, sovellettavien lopullisten polkumyyntitullien määriä polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun asetuksen (EY) N:o 384/96, jäljempänä 'perusasetus', 12 artiklan mukaisesti. Lisäksi neuvosto jätti polkumyyntitullin soveltamisalan ulkopuolelle tiettyjä ammattikäyttöön tarkoitettujen kamerajärjestelmien uusia malleja lisäämällä ne liitteeseen.

[4] EYVL L 276, 9.10.1997, s. 20.

(5) Neuvosto muutti tammikuussa 1999 ja 2000 asetusta (EY) N:o 1015/94 asetuksella (EY) N:o 193/1999 [5] ja (EY) N:o 176/2000 [6] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.

[5] EYVL L 22, 29.1.1999, s. 10.

[6] EYVL L 22, 27.1.2000, s. 29.

(6) Syyskuussa 2000 neuvosto vahvisti asetuksella (EY) N:o 2042/2000 [7] lopulliset polkumyyntitullit, jotka oli otettu käyttöön asetuksella (EY) N:o 1015/94 (sellaisena kuin se on myöhemmin muutettuna) perusasetuksen 11 artiklan 2 kohdan mukaisesti.

[7] EYVL L 244, 29.9.2000, s. 38.

(7) Neuvosto muutti viimeksi vuoden 2001 tammi- ja toukokuussa asetusta (EY) N:o 2042/2000 asetuksella (EY) N:o 198/2001 [8] ja (EY) N:o 951/2001 [9] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.

[8] EYVL L 30, 1.2.2001, s. 1.

[9] EYVL L 134, 17.5.2001, s. 18.

(8) Lisäksi neuvosto vahvisti syyskuussa 2001 asetuksella (EY) N:o 1900/2001 [10] perusasetuksen 11 artiklan 3 kohdan mukaisen välivaiheen tarkastelun perusteella lopullisen polkumyyntitullin määrän Hitachi Denshi Ltd -nimiselle vientiä harjoittavalle tuottajalle.

[10] EYVL L 261, 29.9.2001, s. 3.

2. AMMATTIKÄYTTÖÖN TARKOITETTUJA UUSIA KAMERAJÄRJESTELMÄMALLEJA KOSKEVA TUTKIMUS

2.1. Menettely

(9) Kaksi japanilaista vientiä harjoittavaa tuottajaa, Victor Company of Japan Limited, jäljempänä 'JVC', ja Ikegami Tsushinki Co Ltd, jäljempänä 'Ikegami', ilmoitti, ensin mainittu 17 päivänä huhtikuuta 2001 ja jälkimmäinen 12 päivänä lokakuuta 2001, komissiolle aikovansa tuoda yhteisön markkinoille uusia ammattikäyttöön tarkoitettuja kamerajärjestelmämalleja ja pyysi komissiota lisäämään nämä uudet ammattikäyttöön tarkoitetut kamerajärjestelmämallit ja niiden oheislaitteet liitteeseen ja siten jättämään ne polkumyyntitullien soveltamisalan ulkopuolelle.

(10) Komissio ilmoitti tästä yhteisön tuotannonalalle ja pani vireille tutkimuksen, jonka ainoana tarkoituksena oli määritellä se, kuuluvatko tarkasteltavana olevat tuotteet polkumyyntitullien soveltamisalaan ja onko asetuksen (EY) N:o 2042/2000 artiklaosaa muutettava vastaavasti.

2.2. Tutkittavat mallit

(11) Vastaanotetut hakemukset ja niiden mukana toimitetut tekniset tiedot koskivat seuraavia kamerajärjestelmämalleja:

i) JVC

- kameran kauko-ohjausyksikkö RM-P210E

ii) Ikegami

- kameran runko HDL-37E

- kameran runko HDL-10

- kameran runko HDL-40

- kameraohjausyksikkö MA-400

- kameraohjausyksikkö CCU-37

- kameraohjausyksikkö CCU-10

- kauko-ohjausyksikkö RCU-400

- kauko-ohjausyksikkö RCU-240A

- kameran sovitin CA-450.

Kaikkien edellä mainittujen mallien esitettiin kuuluvan ammattikäyttöön tarkoitettuihin kamerajärjestelmiin, joiden käyttötarkoituksena on ammattimainen videokuvaus.

2.3. Päätelmät

(12) Komissio suoritti teknisen tarkastelun. Siitä ilmeni, että vaikka mallit olivatkin osoitus alalla tapahtuneesta teknisestä kehityksestä, niiden ominaisuudet eivät olleet riittävä peruste niiden luokittelemiseksi televisiolähetys- tai televisiokamerajärjestelmiksi. Tämän vuoksi pääteltiin, että kaikki kyseiset mallit olisi jätettävä voimassa olevien polkumyyntitoimenpiteiden soveltamisalan ulkopuolelle.

(13) Komissio ilmoitti päätelmistään yhteisön tuotannonalalle ja televisiokamerajärjestelmien viejälle ja antoi niille mahdollisuuden ilmaista kantansa. Komission päätelmien perusteella ja koska asianomaiset osapuolet eivät vastustaneet komission päätelmiä, kaikki johdanto-osan 0 kappaleessa luetellut mallit ja niihin liittyvät varusteet on katsottava ammattikäyttöön tarkoitetuiksi kamerajärjestelmiksi. Tästä seuraa, että ne olisi vapautettava Japanista peräisin oleviin televisiokamerajärjestelmiin sovellettavasta polkumyyntitullista ja liitettä olisi muutettava vastaavasti.

(14) Sen jälkeen, kun edellä mainituista päätelmistä oli ilmoitettu, yksi vientiä harjoittava tuottaja, Ikegami, pyysi, että sen tuottamat ja viemät kameramallit pitäisi vapauttaa voimassa olevista polkumyyntitoimenpiteistä taannehtivasti niiden tuontiajankohdasta riippumatta. Se väitti, että koska mallien todettiin olevan ammattimaiseen käyttöön tarkoitettuja kamerajärjestelmiä, polkumyyntitullia ei pitäisi soveltaa ennen kyseisen asetuksen julkaisemista tapahtuneeseen tuontiin.

(15) Neuvoston asetuksen (EY) N:o 2042/2000 liitteessä luetellut kamerajärjestelmät voidaan katsoa tullista vapautetuiksi sen jälkeen, kun on nimenomaisesti määritelty, että niitä ei voida käyttää televisiointiin. Määritelmä voidaan tehdä vasta sen jälkeen, kun yhteisön toimielimet ovat tutkineet tarkasteltavana olevan kamerajärjestelmän tekniset eritelmät yksityiskohtaisesti, ja näin ollen tällaiset kamerajärjestelmät voidaan vapauttaa tullin soveltamisesta vasta sen jälkeen, kun päätös kyseisen mallin sisällyttämisestä liitteeseen on tehty. Tästä seuraa, että tavallisesti tullista vapauttaminen alkaa vaikuttaa vasta myöhemmin eli sen jälkeen, kun tarkistettu liite on julkaistu.

(16) Määrätyissä tapauksissa yhteisön toimielimet katsoivat kuitenkin aiheelliseksi vapauttaa taannehtivasti tietyt ammattimaiseen käyttöön tarkoitetut kamerajärjestelmät polkumyyntitullin soveltamisesta. Asianomaisissa tapauksissa tutkitut kameramallit oli tuotu yhteisöön vapautushakemuksen ja liitteen asiaa koskevan muutoksen julkaisemisen välisenä aikana. Kyseiset tuontitapahtumat oli tästä syystä mahdollista yksilöidä komission tarkastelun yhteydessä. Näissä erityisolosuhteissa katsottiin hyväksyttäväksi, että tullia ei kanneta vapautushakemuksen esittämisen jälkeen tapahtuneesta tuonnista.

(17) Tarkasteltavana olevassa tapauksessa taannehtivaa vaikutusta pyydetään ensimmäisen tuontitapahtuman ajankohdasta riippumatta, eli vapautus koskisi myös ennen vapautushakemuksen esittämistä tapahtunutta tuontia. Tutkimuksessa paljastui, että tiettyjä tarkasteltavana olevia kameramalleja tuotiin jo ennen kuin komissiolle oli esitetty asianmukainen vapautushakemus, vaikka alun perin Ikegami väitti, ettei hakemuksessa tarkoitettuja malleja ollut tuotu ennen hakemuksen esittämistä.

(18) Edellä esitetyn perusteella katsotaan, ettei taannehtivaa vaikutusta voida myöntää tuonnille, joka tapahtui ennen vapautushakemuksen esittämistä komissiolle. Vapautus voidaan myöntää ainoastaan siinä tapauksessa, että tiettyjen kameratyyppien sisällyttämisestä liitteeseen on tehty myönteinen päätös. Asianomaisen kamerajärjestelmän luonnetta ei voitu määritellä ennen kuin vapautushakemukseen sisältyneet tekniset eritelmät oli saatu. Komission ja jäsenvaltioiden viranomaisten ei ole mahdollista valvoa vientiä harjoittavien tuottajien tekemien CN-luokitusten oikeellisuutta sellaisten kameramallien osalta, joita ei ole aikaisemmin saatettu komission tarkasteltaviksi. Tästä seuraa, että jos vapautus tullista myönnettäisiin taannehtivasti aikaan ennen kuin komissio on vastaanottanut vapautushakemuksen, vientiä harjoittaville tuottajille ei aiheutuisi mitään riskiä siitä, että ne pyrkisivät välttymään tullin maksulta tuomalla kameramallinsa ensin epäasianmukaisiin CN-koodeihin luokiteltuina, jolloin ne välttyvät tullilta, ja hakemalla sen jälkeen vapautusta tullista ensimmäisen tuontitapahtuman ajankohdasta alkaen siinä tapauksessa, että väärinkäytökset tulevat viranomaisten tietoon. Eli vaikka pyynnöt taannehtivan vaikutuksen soveltamisesta vapautushakemuksen esittämisajankohdasta alkaen voidaan ottaa huomioon, ei ole asianmukaista laajentaa taannehtivaa vaikutusta koskemaan ennen pyynnön esittämistä tapahtunutta tuontia toimenpiteiden kiertämisen merkittävä riski huomioon ottaen.

(19) Näin ollen päätetään, että tämän tarkastelun kohteena olevien Ikegamin kameramallien vapautushakemuksen vastaanottopäivänä tai sen jälkeen eli 12 päivänä lokakuuta 2001 tai sen jälkeen tapahtunut tuonti pitäisi vapauttaa tullista.

(20) Samoista syistä päätetään, että tämän tarkastelun kohteena olevat JVC:n kameramallit pitäisi nekin vapauttaa tullista 17 päivästä huhtikuuta 2001 eli siitä päivästä alkaen, jona komissio vastaanotti vapautushakemuksen,

ON ANTANUT TÄMÄN ASETUKSEN:

1 artikla

Korvataan neuvoston asetuksen (EY) N:o 2042/2000 liite tämän asetuksen liitteellä.

2 artikla

1. Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.

2. Tätä asetusta sovelletaan seuraavien vientiä harjoittavien tuottajien tuottamien ja Euroopan yhteisöön viemien seuraavien mallien tuontiin siitä päivämäärästä alkaen, jona komissio on vastaanottanut kyseisiin malleihin sovellettavasta lopullisesta polkumyyntitullista vapauttamista koskevan hakemuksen:

a) Ikegami Tsushinki Co Ltd, 12 päivästä lokakuuta 2001 alkaen:

- kameran runko HDL-37E

- kameran runko HDL-10

- kameran runko HDL-40

- kameraohjausyksikkö MA-400

- kameraohjausyksikkö CCU-37

- kameraohjausyksikkö CCU-10

- kauko-ohjausyksikkö RCU-400

- kauko-ohjausyksikkö RCU-240A

- kameran sovitin CA-450.

b) Victor Company of Japan Limited, 17 päivästä huhtikuuta 2001 alkaen:

- kameran kauko-ohjausyksikkö RM-P210E.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä [...].

Neuvoston puolesta

Puheenjohtaja

LIITE

Luettelo ammattikäyttöön tarkoitetuista kamerajärjestelmistä, jotka eivät ole televisiolähetyskamerajärjestelmiä ja jotka on vapautettu tullista

>TAULUKON PAIKKA>

>TAULUKON PAIKKA>

>TAULUKON PAIKKA>